KOMISIJOS REGLAMENTAS (EB) Nr. 1211/2007
2007 m. spalio 17 d.
iš dalies keičiantis Reglamentą (EB) Nr. 883/2001, nustatantį išsamias Tarybos reglamento (EB) Nr. 1493/1999 įgyvendinimo taisykles dėl prekybos su trečiosiomis šalimis vyno sektoriaus produktais
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1493/1999 dėl bendro vyno rinkos organizavimo (1), ypač į jo 63 straipsnio 8 dalį,
kadangi:
(1)
Komisijos reglamentu (EB) Nr. 1057/2007 (2) iš dalies pakeisti tam tikriems produktų kodams taikomų grąžinamųjų išmokų dydžiai ir paskirties šalių, kurioms gali būti skiriamos grąžinamosios išmokos, sąrašas, kaip numatyta 1995 m. gruodžio 5 d. Komisijos reglamente (EB) Nr. 2805/95, nustatančiame eksporto grąžinamąsias išmokas vyno sektoriuje ir panaikinančiame reglamentą (EEB) Nr. 2137/93 (3).
(2)
Todėl Komisijos reglamentas (EB) Nr. 883/2001 (4) turėtų būti atitinkamai iš dalies pakeistas.
(3)
Šiame reglamente numatytos priemonės atitinka Vyno vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 883/2001 iš dalies keičiamas taip:
1)
9 straipsnio 6 dalis pakeičiama taip:
„6. 4 ir 5 dalyse numatytos priemonės gali būti patikslintos pagal produktų kategoriją ir paskirties zoną. Paskirties zonos yra šios:
-
1 zona: Afrika,
-
2 zona: Azija ir Australazija, ir
-
3 zona: Rytų Europa, įskaitant NVS.
Kiekvienos paskirties zonos šalys yra išvardytos IV priede.“;
2)
II priedas keičiamas šio reglamento priedu;
3)
IV priedo dalis „4 zona: Vakarų Europa“ išbraukiama.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. spalio 17 d.